Presentades les activitats nadalenques del barri Roís de Corella
19 desembre 2018

## Presentades les activitats nadalenques del barri Roís de Corella19 desembre 2018Última actualització: 14 juliol 2025

![](../gestion/img/DSC01665.JPG)  
  

La presidenta de la Junta de Districte del barri de Roís de Corella ha presentat aquest matí en roda de premsa la programació que s'ha organitzat per a aquest Nadal des de la Junta de Govern i el departament de Comerç.  
  
**Liduvina Gil** ha declarat des de la Junta de Govern, s'ha preparat una àmplia programació destinada sobretot als més menuts de la casa. "_Les propostes d'activitats pretenen que els veïns de la barriada es retroben al carrer amb activitats entretingudes i lúdiques on continuarem la línia marcada anys anteriors_".  
  
Tal com ha explicat la presidenta de la Junta de Districte, el divendres 21 a partir de les 17 hores i enfront de l'antic hospital, el Donyet del Pare Noel recollirà les cartes dels més menuts alhora que s'han organitzat jocs de fusta, tallers, demostració de ball funk i hip hop, a més d'un berenar. El mateix dia i a partir de les 18 hores, es produirà l'acte d'inauguració el Mercat Nadalenc que comptarà amb un espectacle musical a càrrec de "La Factoria dels Sons". El Mercat Nadalenc romandrà a la barriada fins al dia 23 d'aquest mes.  
  
D'altra banda, l'Escoleta de Nadal reprén la seua activitat com en anys anteriors. Els dies 26, 27 i 28 de desembre i del 2 al 4 de gener, el Centre Social de Roís de Corella acollirà activitats lúdiques i de repàs escolar per a xiquets de 4 a 12 anys en horari de 10 a 13 hores amb possibilitat d'un taller opcional de 9 a 10 del matí. Les places són limitades i les inscripcions es poden realitzar trucant al 652244214 a un preu és de 18 euros.  
  
Finalment, el 27 de desembre i també davant de l'antic hospital, el Patge Reial espera als xiquets i xiquetes de la barriada en horari de 10.30 a 13.30 hores i de 17.30 a 20.30 hores perquè els menuts de la casa puguen lliurar les cartes a Ses Majestats.

[Twittear](https://twitter.com/share)